काठमाडौं,माघ १३ । भारतसँगको पहिलो ट्वेन्टी–ट्वेन्टी क्रिकेटमा इंग्ल्याण्ड ७ विकेटले विजयी भएको छ । कानपुरमा जितका लागि पाएको १ सय ४८ रनको लक्ष्य पाहुना टोली इंग्ल्याण्डले ११ बल बाँकी छँदै भेट्टाएको होे ।इंग्ल्याण्डको लागि ज्यासन रोयले ११ बलमा १९ रन, साम बिलिङ्सले १० बलमा २२ रन, जोय रुटले ४६ बलमा ४६ रन, इओन मोर्गानले ३८ बलमा ५१ रन बनाए । यस क्रममा उनले एक चौका र ४ छक्का हिर्काए ।
योसँगै उनी टी–२० मा १५ सय रन पुरा गर्ने पहिलो इंग्लिस खेलाडी बनेका छन् । हालसम्म १२ जना ब्याटसम्यानले मात्र यो उपलब्धि हासिल गरेका छन् । भारतका युजभेन्द्र चाहलले दुई साथै परभेज रसुलले एक विकेट लिए ।
भारतका विराट कोहलीले २६ बलमा २९ रन, सुरेश रैनाले २३ बलमा ३४ रन, महेन्द्रसिंह धोनीले २७ बलमा ३६ रन बनाए । इंग्ल्याण्डका मोइन अलीले दुई साथै टामल मिल्स, क्रिस जोर्डन, लाम प्लङकेट र बेन स्ट्रोक्सले एक एक विकेट लिए ।
काठमाडौं,बैशाख ३ । गृहमन्त्री शक्ति बहादुर बस्नेतले संविधान बनेपछि देशमा सुरक्षा चुनौती थपिएको बताएका छन् । शुक्रबार भृकुटीमण्डपस्थित पुलिस क्लवमा उपत्यका विशेष सुरक्षा गोष्ठीको उद्घाटन गर्दै गृहमन्त्री बस्नेतले (अहिले देशमा संविधान कार्यान्वयन गराउने र नगराउनेबीच ध्रुवीकरण भएकाले सुरक्षा चुनौती थपिएको बताएका हुन् । चार महिनाभन्दा लामो समय मधेस केन्द्रित अन्दोलनपछि मधेसी मोर्चासहितका राजनीतिक दलहरुले राजधानी केन्द्रित अन्दोलनको तयारी गरिरहेका बेला मन्त्री बस्नेतले सुरक्षा संगठनको आन्तरिक जीवन पनि सुदृढीकरण गर्नुपर्ने बताए ।
‘त्यस्तै इन्धनको आपूर्ति सहज गराउने तर्फ ध्यान दिन सुरक्षा निकायलाई आग्रह गरेका छन् । गृहमन्त्री बस्नेतले नाकाबन्दी हटेको दुई महिना नाघिसक्दा पनि आपूर्ति कम भएको वहानामा कालाबजारी भइरहेको भन्दै खरोरुपमा उत्रिन मातहतका निकायलाई निर्देशन दिएका हुन् । बस्नेतले जनताले ग्यास र तेलको लाइनमा बस्ने अवस्थाको तत्काल अन्त्य हुनुपर्ने बताउदै कालोबजारी नियन्त्रणपनि ध्यान केन्द्रित गराएका हुन् ।